86 Službeni list Europske unije 17/Sv. 2 32005D0909 L 329/38 SLUŽBENI LIST EUROPSKE UNIJE 16.12.2005. ODLUKA KOMISIJE od 14. prosinca 2005. o uspostavljanju skupine stručnjaka za savjetovanje Komisije i olakšavanje suradnje između sustava javnog nadzora ovlaštenih revizora i revizorskih društava (2005/909/Ez) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, budući da: (1) — Jačanje zakonske revizije je bitno za ponovno uspostav- ljanje povjerenja ulagača u financijska tržišta. Osuvreme- njena Osma direktiva o zakonskoj reviziji godišnjih financijskih izvještaja i konsolidiranih izvještaja i koja mijenja Direktivu Vijeća 78/660/EEZ i 83/349/EEZ (!) (dalje u tekstu osuvremenjena Osma direktiva) uvodi između ostalog zahtjev da države članice uspostave sustav javnog nadzora ovlaštenih revizora i revizorskih društava. Osuvremenjena Osma direktiva ima za cilj također usklađivanje javnih sustava nadzora na razini Zajednice i uključuje mogućnost da Komisija donese provedbene mjere. (2) Za postizanje ciljeva opisanih u osuvremenjenoj Osmoj direktivi, Komisija treba sazvati stručnu skupinu koja bi doprinijela koordinaciji i razvoju sustava javnog nadzora u Europskoj uniji. Skupina bi također doprinijela tehni- čkoj pripremi provedbenih mjera osuvremenjene Osme direktive. (3) — Stručnu skupinu trebali bi sačinjavati predstavnici na visokoj razini iz sustava javnog nadzora ovlaštenih revi- zora i revizorskih društava u državama članicama. Ako takvi sustavi još nisu uspostavljeni skupini bi se ubuduće trebali pridružiti predstavnici nacionalnih ministarstava odgovorni za njihovo uspostavljanje. Samo osobe koje nisu djelatne kao revizori kako je određeno člankom 2. stavkom 11. točkom (b) osuvremenjene Osme direktive mogu se imenovati predstavnicima ili zamjenskim pred- stavnicima zbog mogućih sukoba interesa između struke i privatnog sektora na jednoj strani i javnog interesa na drugoj. Rad Komisije i skupine trebao bi se temeljiti na znanju i iskustvu osoba koje rade kao revizori. Kao rezul- tat, Komisija bi se trebala, nakon razgovora sa stručnom skupinom, opširno i u ranoj fazi savjetovati sa sudioni- cima tržišta, potrošačima, revizorskom strukom i kraj- njim potrošačima otvoreno i jasno, o radu skupine. (4) — Stoga bi se trebala uspostaviti stručna skupina pod nazivom ,Europska skupina tijela za nadzor revizora" i detaljno odrediti njeno djelovanje i sastav. (*) Još nije objavljeno u Službenom listu. ODLUČILA JE: Članak 1. Komisija ovime uspostavlja stručnu skupinu zvanu ,Europska skupina tijela za nadzor revizora", dalje u tekstu ,skupina". Članak 2. Zadatak Komisija se može savjetovati sa skupinom o svakom pitanju koje se odnosi na pripremu provedbenih mjera osuvremenjene Osme direktive. Skupina može također razmatrati svaki predmet koji se odnosi na suradnju između sustava javnog nadzora ovla- štenih revizora i revizorskih društava. Zadaci skupine su uglavnom da: — olakša suradnju između sustava javnog nadzora država članica i omoguće razmjenu dobre prakse vezane uz uspo- stavljanje i postojeće suradnje takvih sustava, — doprinese tehničkoj procjeni sustava javnog nadzora trećih zemalja i međunarodnoj suradnji između država članica i trećih zemalja na ovom području, — doprinese tehničkom ispitivanju međunarodnih revizorskih standarda uključujući postupke njihove obrade, s namjerom njihovog usvajanja na razini Zajednice. Članak 3. Sastav — imenovanje 1. — Skupina se sastoji od predstavnika na visokoj razini iz tijela odgovornih za javni nadzor ovlaštenih revizora i revizor- skih društava u državama članicama ili ako nema takvih tijela, od predstavnika iz nadležnih nacionalnih ministarstava. 2. — Svaka država članica imenuje predstavnika na visokoj razini iz jednog od tijela spomenutih u stavku 1. koji sudjeluje na sastanku skupine. Komisija može odbiti predstavnika kojeg je imenovala država članica ako smatra da predstavnik nije primje- ren, posebno ako postoji neki sukob interesa. U tom slučaju Komisija će brzo obavijestiti odnosnu državu članicu koja zatim može imenovati drugog predstavnika.